recursal/SuperWikiNEXT-32B huggingface dataset:
**மரணவலி தணிப்புச் சிகிச்சை** (**palliative care** ) என்பது தீரா நோய்களால் மரணத் தறுவாயை நெருங்கிய நோயாளிகளுக்கு அளிக்கப்படும் சிறப்பு மருத்துவ பராமரிப்பு மற்றும் செவிலியர் கவனிப்பு ஆகியவைகொண்ட பல்நோக்கு மருத்துவ அணுகுமுறை ஆகும். நோயாளிகளுக்கு ஏற்படும் வலி, மன அழுத்தம், நோய் உணர்குறி ஆகியவற்றில் இருந்து நிவாரணம் அளிக்கும் விதமாக இந்தச் சிகிச்சை அளிக்கப்படுகிறது. இந்தச் சிகிச்சையின் நோக்கம் நோயாளி மற்றும் அவரது குடும்பத்தின் வாழ்க்கைத் தரத்தை மேம்படுத்துவதும் ஆகும். 2016 ஆம் ஆண்டின் சான்றுகள் இறப்பில் தரத்தின் முன்னேற்றத்தை ஆதரிக்கின்றன.

மரணவலி தணிப்புச் சிகிச்சை என்பது நோயைக் குணப்படுத்தாது என்பதால், தோல்வியுற்ற மருத்துவ முறை என்று அதைப் பற்றி விமர்ச்சிக்கப்படுகிறது, இதற்கு மரணம் என்பது இயற்கையானது, தவிர்க்க முடியாதது. இறக்கும் நிலையில் உரிய ஆதரவைத் தரத் தவறுவதுதான் செயற்கையானது. இறக்கும் நிலையில் நோயாளிக்குத் தேவைப்படும் அரவணைப்பையும் மரணவலி தணிப்புச் சிகிச்சையையும் அளிக்கவேண்டியது மிக அவசியம் என்ற கூற்று உள்ளது.

மேற்கோள்கள்
-----------

1. ↑  "NCI Dictionary of Cancer Terms". 15 July 2014 அன்று பார்க்கப்பட்டது.
2. ↑  "The national agenda for quality palliative care: the National Consensus Project and the National Quality Forum". *J Pain Symptom Manage* **33**: 737–44. June 2007. doi:10.1016/j.jpainsymman.2007.02.024. பப்மெட்:17531914. .
3. ↑  "Get Palliative Care". *Get Palliative Care*. 21 November 2014 அன்று பார்க்கப்பட்டது.
4. ↑  Kavalieratos, Dio; Corbelli, Jennifer; Zhang, Di; Dionne-Odom, J. Nicholas; Ernecoff, Natalie C.; Hanmer, Janel; Hoydich, Zachariah P.; Ikejiani, Dara Z. *et al*. (22 November 2016). "Association Between Palliative Care and Patient and Caregiver Outcomes". *JAMA* **316** (20): 2104. doi:10.1001/jama.2016.16840.
5. ↑  பி.டி. ஜோதி தத்தா (28 சூன் 2017). "மரணவலி தணிப்பும் அத்தியாவசியமான சிகிச்சையே!". *கட்டுரை*. தி இந்து. 28 சூன் 2017 அன்று பார்க்கப்பட்டது.
புது எகிப்திய இராச்சிய பார்வோன் துட்டன்காமன் முகமூடி
துட்டன்காமன் தஙக முகமூடியின் பின்பக்கம்
**மரண முகமூடி** (**death mask**) ஒரு நபரின் மரணத்திற்கு பிறகு முகத்தை மட்டும் மெழுகு அல்லது சுண்ணாம்பு மாவு அல்லது தங்க வார்ப்பில் செய்யப்படும் ஒரு முகமூடி ஆகும். பொதுவாக பண்டைய எகிப்திய பார்வோன்களின் மரணத்திற்குப் பின் நடைபெறும் இறுதிச் சடங்குகின் போது மம்மி உடலை பிரமிடு அல்லது பிணமனைக் கோயில்களில் உள்ள சவப்பெட்டியில் வைத்து அடக்கம் செய்யும் போது, அவரது முகத்திற்கு தங்க முலாம் பூசப்பட்ட முகமூடியை அணிவிப்பது வழக்கம். உலகில் மிகவும் புகழ்பெற்ற தங்கத்தால் ஆன மரண முகமூடி, 18-ஆம் வம்ச பார்வோன் துட்டன்காமன் (கிமு 1341 – கிமு 1323) உடையதாகும்.15-ஆம் நூற்றாண்டு முதல் 19 நூற்றாண்டு வரை புகழ்பெற்ற ஐரோப்பியர்கள் இறக்கும் போது, அவர்களது நினைவாக மரண முகமூடி செய்வது வழக்கம். 

* நெப்போலியனின் வெண்கல முகமூடிநெப்போலியனின் வெண்கல முகமூடி
* 19th Century Death Mask Of An Infant19-ஆம் நூற்றாண்டில் இறந்த குழந்தையின் முகமூடி

இதனையும் காண்க
--------------

* துட்டன்காமன் முகமூடி

மேற்கோள்கள்
-----------

1. ↑  Mask of Tutankhamun
2. ↑  WALLECHINSKY, Irving; WALLACE, Irving (1978). *The People's Almanac #2*. New York: Bantam Books. பக். 1189–1192. பன்னாட்டுத் தரப்புத்தக எண்:0553011375. .

வெளி இணைப்புகள்
---------------

விக்கிமீடியா பொதுவகத்தில்,  
 ***மரண முகமூடி***   
என்பதின் ஊடகங்கள் உள்ளன. 

* 7 Famous Death Masks in History
* The International Life Cast Museum பரணிடப்பட்டது 2014-07-23 at the வந்தவழி இயந்திரம்
* Laurence Hutton Collection of Life and Death Masks பரணிடப்பட்டது 2006-03-07 at the வந்தவழி இயந்திரம்
* Collection of Death Masks History of death masks, Pictures of death masks and historical resources (dead link)
* Episode of *Radiolab* discussing death masks (specifically L'Inconnue de la Seine)
தக்கை மரம்
வைன் குடுவையை அடைக்கப் பயன்படுத்தும் தக்கை
**தக்கை** என்பது புட்டிகளுக்கு அடைப்பானாகப் பயன்படுத்தும் ஒரு மரப்பொருள் ஆகும். இது ஆங்கிலத்தில் *கார்க்* (*Cork*)என அழைக்கப்படுகிறது. ஒருவகை ஓக் மரத்தின் பட்டையிலிருந்து இந்த தக்கை தயாரிக்கப்படுகிறது. இம்மரங்கள் ஸ்பெயின், போர்த்துக்கல் ஆகிய நாடுகளில் அதிகமாகக் காணப்படுகின்றன.

தக்கை பிரித்தெடுத்தல்
---------------------

இம்மரம் 20 ஆண்டுகள் வளர்ந்த பிறகே இதில் தக்கை செய்யக்கூடிய அளவு பட்டை உண்டாகும். இந்தப் பட்டையைக் கைக்கோடாரி கொண்டு பெயர்த்து எடுப்பார்கள். இவ்வாறு எடுத்த பிறகு சுமார் 10 ஆண்டுகளுக்குப் பின்னரே மீண்டும் பட்டை எடுக்க முடியும். இம்மரங்கள் சுமார் 300 ஆண்டுகள் வரை வாழும். மரத்திலிருந்து எடுத்த பட்டைகளை நீரில் ஊற வைத்துக் கொதிக்க வைப்பார்கள். இதனால் பட்டை மென்மையாகும். தக்கையை அரைத்துத் தூளாக்கி, வேறு சில பொருள்களுடன் சேர்த்து பல வழிகளில் பயன்படுத்துகின்றனர்.

தக்கையின் பயன்பாடு
------------------

சோடா புட்டியின் மூடியின் உட்பகுதியில் இத்தகைய தக்கையைக் காணலாம். தக்கை வெப்பத்தைக் கடத்தாது. தக்கையினூடே ஒலியும் புகாது.இதனால் இசைப்பதிவு செய்யும் நிலையங்கள்,ஒலிபரப்பும் நிலையங்கள், மருத்துவமனைகள் முதலிய இடங்களில் ஒலி உட்புகா அறைகளை அமைக்கத் தக்கை பயன்படுகிறது. செயற்கைக் கைகள், கால்கள் செய்யவும் தக்கை பயன்படுகிறது.

உசாத்துணை
---------

* 'குழந்தைகள் கலைக் களஞ்சியம்'-ஐந்தாம் தொகுதி, தமிழ் வளர்ச்சிக் கழக வெளியீடு.1986
**தக்சா வியாஸ்** (பிறப்பு 26 டிசம்பர் 1941) இந்தியாவின் குஜராத் மாநிலத்தை சேர்ந்த குஜராத்தி மொழிக் கவிஞரும், விமர்சகருமாவார். இவர் கல்லுரிப் பேராசிரியராக பணியாற்றி வருகிறார்.

வாழ்க்கை
--------

தக்சா வியாஸ், 1941 ம் ஆண்டு டிசம்பர் 26 அன்று தற்போதைய குஜராத்தின் தபி மாவட்டத்தில் உள்ள வியாராவில் பிறந்தவர். ஆரம்ப மற்றும் இடைநிலைக் கல்வியை வியாராவில் உள்ள பள்ளிகளில் பயின்றுள்ள இவர், 1962ம் ஆண்டில் சூரத்தில் இளங்கலையும் 1965 ம் ஆண்டில் முதுகலையும் முடித்துள்ளார். மேலும் 1978 ம் ஆண்டில் *ஸ்வதந்த்ரியோட்டர் குஜராத்தி கவிதா: பரிதர்ஷன்* என்ற பொருளில் ஆய்வறிக்கை சமர்ப்பித்து முனைவர் பட்டத்தையும் பெற்றுள்ளார். 1967 ஆண்டிலிருந்து 1973 வரை போர்பந்தரில் உள்ள குருகுல மகிளா கல்லூரியிலும், அதைத்தொடர்ந்து ஓய்வு பெறும் வரை வியாராவிலுள்ள கலைக் கல்லூரியிலும் குஜராத்தி மொழியை கற்பித்துள்ளார்.

படைப்புகள்
----------

தக்சா வியாஸ் குஜராத்தி மொழிக் கவிஞர் மட்டுமல்லாமல் சிறந்த இலக்கிய விமர்சகருமாவார். 

2000 ம் ஆண்டில் வெளியான இவரது கவிதைத்தொகுப்பு *அல்பனா* என்பதாகும் *பாவ்பிரதிபவ்* (1981), *சவுந்தர்யதர்ஷி கவியோ* (1984), *ரூபக் கிரந்தி* (1988), *அனுசர்கா* (1998), *ஆதிவாசி சமாஜ்* (2001) மற்றும் *பரிப்ரேக்ஷனா* (2004) ஆகியவை இவரது விமர்சனப் படைப்புகள். மேலும் *ஆட்டம்னே அஜ்வாலே* (2004) என்பது அவரது தத்துவ நூலாகும், அதே சமயம் *தத்வசர்ச்சா* (1988), *சல் மன் வியாரா நகரி* (1997) மற்றும் *சர்ஜக்னா சன்னிதியே* ஆகியவை இவரால் பதிப்பிக்கப்பட்டுள்ள நூற்களாகும்.  *சவுந்தர்யதர்ஷி கவியோ* என்ற இவரது ஆய்வுக்கட்டுரை, 1950களின் ராஜேந்திர ஷா, நிரஞ்சன் பகத், உஷ்னாஸ் மற்றும் ஜெயந்த் பதக் ஆகிய நான்கு முன்னணி கவிஞர்களின் ஆய்வு மற்றும் விமர்சனத்தை உள்ளடக்கியதாகும்;  சண்முகம் இவரது மற்றுமொரு நூலாகும்

மேலும் பார்க்கவும்
------------------

* குஜராத்தி மொழி எழுத்தாளர்களின் பட்டியல்

மேற்கோள்கள்
-----------

1. 1 2  Brahmabhatt, Prasad. "દક્ષા વ્યાસ" [Daksha Vyas]. *gujaratisahityaparishad.com* (குஜராத்தி). Gujarati Sahitya Parishad. 2018-04-11 அன்று பார்க்கப்பட்டது.
2. ↑  Brahmabhatt, Prasad (in gu). *અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ*. Parshwa Publication. Brahmabhatt, Prasad (2010). *અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ* [*History of Modern Gujarati Literature – Modern and Postmodern Era*] (in Gujarati). Ahmedabad: Parshwa Publication. p. 146. ISBN 978-93-5108-247-7.
1980 ஆம் ஆண்டு ஜனாதிபதியாக போட்டியிடும் போது கிரிஸ்வோல்ட்.
**டெய்ட்ரே கிரிஸ்வோல்ட்** (Deirdre Griswold) என்பவர் அமெரிக்க கம்யூனிச அரசியல் செயற்பாட்டாளராகவும், தொழிலாளர் உலகக் கட்சியின் செய்தித்தாளான *தொழிலாளர் உலகத்தின்* ஆசிரியராகவும், அமெரிக்க ஜனாதிபதி பதவியின் முன்னாள் வேட்பாளராகவும் உள்ளார். இவர் 1980ல் ஐக்கிய அமெரிக்க ஜனாதிபதித் தேர்தலில் தொழிலாளர் உலகக் கட்சியின் வேட்பாளராக போட்டியிட்டார். கேவ்ரியல் ஹோம்ஸ் என்பவர் அவருக்குத் துணையாக இருந்தார்.

கட்சியின் நிறுவனர்களில் ஒருவரான வின்சென்ட் கோப்லாண்ட் என்பவர் இவரது தந்தையாவார். .. அவரது தாயார் எலிசபெத் ரோஸ் கோப்லாண்ட் மற்றும் தந்தைவழி அத்தை சிந்தியா கோக்ரான் ஆகியோரும் பொதுவுடைமைவாதிகள் ஆவர். அவர் ஆண்டி ஸ்டாப் என்பவரைத் திருமணம் செய்து கொண்டார்.  "தொழிலாளர் உலகம்" இதழின் ஆசிரியராகப் பல தசாப்தங்கள் பொறுப்பு வகித்தார். 

2004ல் ஜனாதிபதி பதவிக்கு மூன்றாம் தரப்பு வேட்பாளருக்கு துணையாக கிரிஸ்வோல்ட் இருந்தார். பிப்ரவரி 12, 2018 அன்று, கிரிஸ்வோல்ட் "டக்கர் கார்ல்சன் இன்றிரவு" என்ற நிகழ்ச்சியில் பங்கேற்றார். அந்நிகழ்ச்சியில் அவர் வட கொரியா அரசை ஆதரித்துப் பேசினார்.

நூலியல்
-------

* *சீனா: தொழிலாளர் உலகத்தின் பக்கங்களிலிருந்து* (1972) (சாம் மார்சி மற்றும் நவோமி கோஹனுடன்)
* *எத்தியோப்பியன் புரட்சி மற்றும் யு.எஸ். ஏகாதிபத்தியத்திற்கு எதிரான போராட்டம்* (1978)
* *நேரில் பார்த்தவர் எத்தியோப்பியா: தொடரும் புரட்சி* (1979)
* *இந்தோனேசியா: தி பிளட்பத் தட் வாஸ்* (1975)
* *இந்தோனேசியா: நூற்றாண்டின் இரண்டாவது மிகப்பெரிய குற்றம்* (1978)

மேற்கோள்கள்
-----------

1. ↑
2. ↑  William Yardley (September 14, 2014). "Andy Stapp, Who Tried to Unionize the Military, Dies at 70". *The New York Times*. September 28, 2014 அன்று பார்க்கப்பட்டது.
3. ↑  Hafetz, David (May 2, 2004). "CITYPEOPLE; Last of the True Believers". *The New York Times*.. பார்த்த நாள்: 13 February 2018.
4. ↑  Baragona, Justin (February 12, 2018). "https://www.mediaite.com/tv/tucker-carlson-and-north-korea-sympathizer-go-at-it-in-insanely-off-the-rails-segment/". *Mediaite*. 13 February 2018 அன்று பார்க்கப்பட்டது. External link in `|title=` (உதவி)
**மார்ட்டின் கூப்பர்** (*Martin Cooper*, பிறப்பு: டிசம்பர் 26, 1928) ஒரு அமெரிக்கப் பொறியியலாளர் ஆவார். இவர் கம்பியற்ற தகவல்தொடர்புத் துறையில் ஒரு முன்னோடியாகவும் தொலைநோக்குத் தன்மையுடனும் இருக்கிறார். இத்துறையில் பதினொரு காப்புரிமைகள் இருப்பதால், அவர் ரேடியோ ஸ்பெக்ட்ரம் நிர்வாகத்தில் ஒரு கண்டுபிடிப்பாளராக அங்கீகரிக்கப்படுகிறார்.

மோட்டோரோலா நிறுவனத்தில் 1970 களில் பணியாற்றியபோது, கூப்பர் முதல் கையடக்க செல்லிடத் தொலைபேசியை 1973 இல் கண்டுபிடித்து 1983 ஆம் ஆண்டில் சந்தைக்கு கொண்டு வந்தார். இவர் "செல்லிடத் தொலைபேசியின் தந்தை" என்று போற்றப்படுகிறார். மேலும்  ஒரு கையடக்க செல்லுலார் தொலைபேசி அழைப்பை பொதுமக்கள் முன்னிலையில் ஏற்படுத்திய வரலாற்றில் முதல் நபராகவும் இவர் கருதப்படுகிறார்.

கல்வி
-----

உக்ரைனிய யூதக் குடியேறியவர்களுக்கு மார்ட்டின் பிறந்தார். இவர் 1950 ஆம் ஆண்டு இலினாய் தொழிநுட்பக் கழக்த்தில் பட்டம் பெற்றார். பின்னர் அவர் அமெரிக்க கடற்படை சேர்க்கப்பட்டார், அங்கு அவர் கொரியப் போரின்போது ஒரு நீர்மூழ்கிக் கப்பல் அதிகாரியாக பணியாற்றினார். 1957 ஆம் ஆண்டு கூப்பர் ஐ.ஐ.டி.யில் இருந்து மின் பொறியியலில் பட்டம் பெற்றார், 2004 இல் ஐ.ஐ.டி.க்கு கெளரவ முனைவர் பட்டம் வழங்கப்பட்டது. அவர் பல்கலைக்கழகத்தின் அறங்காவலர் குழுவில் பணியாற்றுகிறார்.

கூப்பர் 2007 இல் ஒரு DynaTAC செல்போன் வைத்திருக்கும் காட்சி

மேற்கோள்கள்
-----------

1. ↑  Encyclopedia of World Biography, 2008. encyclopedia.com
2. ↑  Companies Try to Create Room on Radio Spectrum, *The New York Times*, July 6, 2012
3. ↑  A Chat With the Man Behind the Mobiles, BBC, April 21, 2003
4. ↑  Meet Marty Cooper, the Inventor of the Mobile Phone
[*தொடர்பிழந்த இணைப்பு*], BBC, April 23, 2010
5. ↑  Father of the Cell Phone, Economist, June 4, 2009
6. ↑  The Cell Phone: Marty Cooper's Big Idea பரணிடப்பட்டது 2020-01-08 at the வந்தவழி இயந்திரம், CBS News 60 Minutes, June 11, 2010
7. ↑  38 years ago he made the first cell phone call, CNN.
8. ↑
9. ↑
10. ↑
மேரிலாந்து மாகாணத்தின் முதல் தனியுடைமை உரிமையாளராக பால்ட்டிமோரின் இரண்டாம் பிரபு செசில் கல்வெர்ட் இருந்தார்; அவரது உடன்பிறப்பான லியோனார்டு கல்வெர்ட் முதல் தனியுடைமை மாகாண ஆளுநராக இருந்தார்.
**தனியுடைமை குடியேற்றம்** (proprietary colony) என்பது 17ஆம் நூற்றாண்டில் வட அமெரிக்காவிலும் கரிபியனிலும் பெரும்பாலும் அமைந்திருந்த ஆங்கிலக் குடியேற்ற வகையைக் குறிப்பதாகும். பிரித்தானியப் பேரரசில், அனைத்து நிலங்களும் மன்னருக்கே உரிமையானது; அதனை தமது விருப்பப்படி பிரிப்பதற்கான மேதகு உரிமை அவருக்கே உடையது. எனவே அனைத்து குடியேற்றச் சொத்துக்களும் அரசப் பட்டயங்கள் மூலம் தனியுரிமை, அரசுடைமை, இணையுடைமை,வரைமொழியுடைமை என்ற நான்கு வகைகளில் ஒன்றாகப் பிரிக்கப்பட்டிருந்தன. இங்கிலாந்தின் இரண்டாம் சார்லசு தனது கவனம் முழுமையாக பிரித்தானியாவின் மீதிருக்க வசதியாக தனது கூட்டாளிகளுக்கு குடியேற்றங்களை தனியுடைமை பகுப்பில் பகிர்ந்தளித்திருந்தார். அவரது அரச பட்டயங்கள் மூலம் அளிக்கப்பட்ட இந்தக் குடியேற்றங்களில் அவர்கள் முதலீடு செய்யவும் தன்னாட்சி புரியவும் வாய்ப்பு நல்கியது. தனியுரிமையாளர் ஆட்சியாளராக இருப்பினும் மன்னருக்கும் ஆங்கில சட்டத்திற்கும் கட்டுப்பட்டவராக இருந்தார். இவ்வாறாக சார்லசு II நியூ ஆம்ஸ்டர்டாமை தனது தம்பி யார்க் இளவரசருக்கு அளித்தார்; அவர் அதனை நியூயார்க் மாகாணம் எனப் பெயரிட்டார். இதேபோன்று வில்லியம் பென் என்பாருக்கு அளிக்கப்பட்ட குடியேற்றம் பென்சில்வேனியா என அழைக்கப்படலாயிற்று.

இவ்வாறான மறைமுக ஆட்சி குடியேற்றங்களின் வளர்ச்சியாலும் நிர்வாக சிக்கல்கள் குறைந்தமையாலும் நாளடைவில் மறைந்தது. பிந்தைய ஆங்கில மன்னர்கள் ஆட்சியையும் அதிகாரத்தையும் தங்களிடமே குவியப்படுத்த விரும்பியதால் பிற்காலங்களில் குடியேற்றங்கள் *அரசக் குடியேற்றங்கள்* என அழைக்கப்பட்டன; இவற்றை மன்னரால் நியமிக்கப்பட்ட அதிகாரிகள் ஆண்டு வந்தனர்.

மேற்கோள்கள்
-----------

1. ↑  David S. Lovejoy, "Equality and Empire The New York Charter of Liberties, 1683," *William and Mary Quarterly* (1964) 21#4 pp. 493-515 in JSTOR.
2. ↑  Joseph E. Illick, "The Pennsylvania Grant: A Re-Evaluation," *Pennsylvania Magazine of History and Biography* (1962) 85#4 pp. 375-396 in JSTOR
19 ஆம் நூற்றாண்டின் ஆர்மேனியன் திருமண ஆடை மீது அழகிய தங்க சித்திர வேலைப்பாடு.
**சித்திரத்தையல்** அல்லது **பூப்பின்னல்** (*embroidery*) என்பது, சித்திர வேலைப்பாடுடன் கூடிய கைவினைச் செயலாகும். ஊசி மற்றும் நூல் (*Yarn*), 'நூல் துணி', அல்லது பிற பொருள்களை அலங்கரிக்கும் நேர்த்தியான கைப்பணியாகக் கருதப்படுகிறது. சித்திர வேலைப்பாடுகள், 'உலோக கீற்றுகள்' (*metal strips*), முத்துக்கள் (*pearls*), மணிகள் (*beads*), இறகுகள் (*quills*), மற்றும் 'வட்டுக்கள்', (*sequins*) போன்ற பொருள்களைக் கொண்டு ஒருங்கிணைத்துச் செய்யப்படும் கலை மிளிரும் கைப்பணியாகும்.

இந்தியாவில் இக்கலை
------------------

இந்தியாவில் சித்திரத் தையற்கலையானது, வரலாற்று முற்காலத்திலிருந்தே பயிலப்பட்டு வந்துள்ளது. சிந்துவெளி நாகரிக மக்கள், இக்கலையைப் பயின்று வந்ததாகவும், மேலும், சித்திரத் தையலுக்குப் பயன்படும் ஊசிகள் அங்கு கிடைத்துள்ளதாகவும், சிந்துவெளிப் பதுமைகளில் சித்திரத் தையலின் ஆடைகள் கண்டறியப்பட்டுள்ளது.

சான்றாதாரங்கள்
--------------

1. ↑  "Embroidery". www.mmprinc.net (ஆங்கிலம்). 2015. 2016-09-28 அன்று மூலம் பரணிடப்பட்டது. 2016-10-07 அன்று பார்க்கப்பட்டது.
2. ↑  "சித்திரத்தையல்". www.tamilvu.org(தமிழ்). 2016. 2016-10-08 அன்று பார்க்கப்பட்டது.
**மூடிய மூலம்** அல்லது **தனியுடைமை மென்பொருள்** (Proprietary software) என்பது கணினி மென்பொருளுக்கு வழங்கப்படும் ஒரு வகை உரிமம் ஆகும். இதன் படி காப்புரிமை பெற்றவரை தவிர வேறு எவரும் மென்பொருளின் மூலத்தை மாற்றவோ, அடுத்தவருக்கு அனுமதியின்றி பகிரவோ, மறுவிநியோகம் செய்யவோ முடியாது.

இதில் மென்பொருளை உருவாக்குபவரே காப்புரிமை பெற்றவராக இருக்க வேண்டிய கட்டாயம் இல்லை. ஒரு நிறுவனத்திற்காக பணிபுரிவர், பணிபுரியும் நிறுவனத்திற்காக உருவாக்கும் மென்பொருளின் காப்புரிமை நிறுவனத்திற்கே.

மென்பொருளுக்கு விலை வந்த நிகழ்வு
--------------------------------

1960 களின் முற்பகுதி வரை பெருங்கணினிகள் அளவு மற்றும் விலை ஆகிய இரண்டிலுமே அதிகமாவே இருந்தன. அவற்றை இயக்க குளிர்சாதன வசதி கொண்ட பெரும் அறைகளும் பயன்படுத்தப்பட்டன. ஆனால் கணினிகளை சொந்தமாக வாங்கி பயன்படுத்துவதை விட வாடகைக்கு எடுத்து பயன்படுத்தும் பழக்கமே அந்த காலத்தில் வழக்கத்தில் இருந்தது.

கணினியை தயாரிக்கும் நிறுவனமே மென்பொருளையும் இலவசமாக வழங்கியது. எனவே பெரும் செலவு செய்து பெருங்கணினியை வாங்குபவர் மென்பொருளுக்கு தனியாக பணம் செலுத்த தேவை இல்லை. ஆனால் 1969 ல் ஐ.பீ.எம் மென்பொருள் நிறுவனத்திற்கு ஏற்பட்ட நம்பிக்கையின்மை வழக்கு அச்சுறுத்தல் காரணமாக, பெருங்கணினி மற்றும் அதன் மென்பொருளுக்கு தனித்தனியாக விலை வைத்து அறிவித்தது. அத்தோடு மென்பொருளுக்கான நிரலையும் வெளிப்படையாக அறிவிக்க மறுத்தது. இதுவே மூடிய மூலம் அல்லது தனியுடைமை மென்பொருளுக்கான தொடக்கமாக கருதப்படுகிறது.

ரிச்சர்டு மேத்யூ ஸ்டால்மேன் (Richard Matthew Stallman) இதற்கு எதிராக போராடி வருபவர்.இவர் திறந்த மூல (Open Source) கணினி மென்பொருள் திட்டங்கள் உருவாக வழிவகுத்தவர்.

மேற்கோள்கள்
-----------

1. ↑  "2.1 In 1960s". 2015-09-13 அன்று மூலம் பரணிடப்பட்டது. 2014-07-25 அன்று பார்க்கப்பட்டது.

வெளியிணைப்புகள்
---------------

* ரிச்சர்டு ஸ்டால்மேன் ஆங்கில விக்கி
**ரவி கங்காதர் ராணா** (*Ravi Gangadhar Rana*) மூன்று முறை சுயேச்சையாகத் தேர்ந்தெடுக்கப்பட்ட இந்திய அரசியல்வாதியாவார். தற்போது மகாராஷ்டிர சட்டமன்றம்|மகாராஷ்டிர சட்டமன்றத்தின்]] 13 வது சட்டமன்றத்தில் விதர்பா பிராந்தியத்தின் அமராவதி மாவட்டத்தில் உள்ள பத்னேரா (விதான் சபா தொகுதி) யை தற்போது பிரதிநிதித்துவப்படுத்துகிறார்.

வாழ்க்கை
--------

அமராவதியின் சங்கர்நகரைச் சேர்ந்த கங்காதர் நாராயண் ராணாவுக்குப் மகனாகப் பிறந்தார். அமராவதி வாரியப் பள்ளியில் 1996 இல் தனது 10 மற்றும் 1998 இல் மேல் நிலையைக் கல்வியை முடித்தார். அமராவதி கல்லூரியில் 2000 ஆம் ஆண்டு இளங்கலை வணிகவியல் பட்டம் பெற்றார். 

முன்னாள் தெலுங்கு நடிகை நவ்நீத் கௌர் என்பவரை மணந்தார். நவநீத் பின்னர் தேர்தலில் வெற்றி பெற்று நாடாளுமன்ற உறுப்பினரானார்.

அரசியல்
-------

2019 ஆம் ஆண்டு மகாராஷ்டிர சட்டமன்றத் தேர்தலில் சிவசேனா வேட்பாளர் பிரிதி சஞ்சய் பந்தை 15541 வாக்குகள் வித்தியாசத்தில் தோற்கடித்து தொடர்ந்து மூன்றாவது முறையாக உறுப்பினர் ஆனார். அதன்பிறகு, பாரதிய ஜனதா கட்சிக்கு நிபந்தனையற்ற ஆதரவளித்தார்.

மேற்கோள்கள்
-----------

1. ↑  "Member's Profile = Navneet Rana". *Lok Sabha*. 19 February 2022 அன்று பார்க்கப்பட்டது.
2. ↑  "Results of Maharashtra Assembly polls 2014". *India Today*.. பார்த்த நாள்: 3 November 2014.
3. ↑  "Ravi Rana(Independent(IND)):Constituency- BADNERA(AMARAVATI) - Affidavit Information of Candidate". *myneta.info*. 23 March 2021 அன்று பார்க்கப்பட்டது.
4. ↑  "Ravi Rana(Independent(IND)):Constituency- BADNERA(AMARAVATI) - Affidavit Information of Candidate". *myneta.info*. 23 March 2021 அன்று பார்க்கப்பட்டது.
5. ↑  ANI (24 November 2019). "Fadnavis govt has support of 175 MLAs, it will increase: MLA Ravi Rana". *Business Standard India*. .
கோர்டோபா பொது நூலகத்தின் முதன்மைப் படிக்கட்டுகள்
**கோர்டோபா பொது நூலகம்** என்பது எசுப்பானியாவின் குர்துபாவில் அமைந்துள்ள ஒரு பொது நூலகம் ஆகும். இந்த மாநிலத்திற்குரிய குர்துபா பொது நூலகமானது மாநிலத்தின் பண்பாட்டுத் துறையால் நிர்வகிக்கப்பட்டு வரப்படுவதும் மற்றும் Junta de Andalucía அண்டலுஷியாவிற்குரிய நூலக அமைப்பு மற்றும் எசுப்பானிய நூலக அமைப்பின் ஒருங்கிணைப்பிற்குள் வருவதுமாகும். 1984 ஆம் ஆண்டில், பண்பாட்டுத் துறையானது இதன் நிர்வாகத்தை ஜுன்டா டி அண்டலுஷியாவிற்கு மாற்றியது. இருப்பினும் கட்டிடம் மற்றும் நூலகப்புத்தகங்களின் நிதியானது மாநில நிர்வாகத்தின் வசம் தொடர்ந்தது.

வரலாறு
------

1835-1837 ஆண்டுகளில் துண்டிக்கப்பட்ட கன்னித்துறவியர் மாடங்கள், மடங்கள் மற்றும் தேவாலயங்களுக்குச் சொந்தமாக உருவாக்கப்பட்ட அனைத்து இருப்புக் கணக்குகளையும் மற்றும் அத்தகைய தொகுப்பு நிதிகளையும் அறிவியல் ஆணையங்களின் பாதுகாப்பின் கீழ் பிறந்தவையாகும். குர்துபா பொது நூலகம் 1842- ஆம் ஆண்டு சூலை 12 ஆம் நாளில் உருவாக்க உத்தரவிடப்பட்டது.

மேற்கோள்கள்
-----------

1. ↑  Córdoba Public Library
2. ↑  Burguillo, Juan David Ayllón. "Quiénes somos". *www.juntadeandalucia.es*. 2018-10-22 அன்று பார்க்கப்பட்டது.
3. ↑  Burguillo, Juan David Ayllón. "Historia de la Biblioteca". *www.juntadeandalucia.es*. 2018-10-22 அன்று பார்க்கப்பட்டது.
**காவல்துறை துணைக் கண்காணிப்பாளர்** ( **டி.எஸ்.பி**, *Deputy superintendent of police* ) என்பது பிரித்தானியப் பேரரசில் காவல்துறைப் படைகளால் பயன்படுத்தப்பட்ட ஒரு பதவியாகும். இது பொதுநலவாய நடுகளில் உள்ள பல காவல்துறைப் படைகளில் இன்னும் பயன்படுத்தப்படுகிறது. இப்பதவியின் தகுதி நிலையானது பொதுவாக உதவி கண்காணிப்பாளருக்கு மேலும் காவல்துறைக் கண்காணிப்பாளருக்கு கீழேயும் இருக்கும்.

இந்தியா
-------

 இந்தியாவில் ஒரு துணைக் காவல் கண்காணிப்பாளரின் முத்திரை
பிரித்தானிய இந்தியாவில் இந்தியமயமாக்கல் கொள்கை அறிமுகப்படுத்தப்பட்டதால்  துணைக் கண்காணிப்பாளர் அல்லது காவல் ஆணையர் (ACP) பதவி 1876 இல் உருவாக்கப்பட்டது. இது முதலில் இந்தியர்களுக்கு மட்டுமே வழங்கப்பட்ட பதவியும், அப்போது ஐரோப்பியர்கள் மட்டுமே பெற்ற பதவியான உதவிக் கண்காணிப்பாளர் பதவிக்கு இணையானது. துணை கண்காணிப்பாளர்கள் தற்போது மாநில காவல்துறை அதிகாரிகளாக உள்ளனர், இவர்கள் மாநில காவல் படைகளைச் சேர்ந்தவர்கள். இந்தப் பதவியில் நேரடியாக நுழைபவர்களும், ஆய்வாளராக இருந்து பதவி உயர்வு பெற்றவர்கள் இருப்பர். மாநிலக் காவல் படைகளைச் சேர்ந்தவர்களான காவல்துறை உதவி ஆணையர்கள், மாநிலத்தைப் பொறுத்து 8 முதல் 15 ஆண்டுகள் வரை மாறுபட்ட வரையறுக்கப்பட்ட சேவைக்குப் பிறகு இந்தியக் காவல் பணிக்கான பதவி உயர்வு பெறுவர். துணை கண்காணிப்பாளர்கள் பொதுவாக ஒரு மாவட்டத்தில் வட்ட அதிகாரிகளாக நியமிக்கப்படுகிறார்கள். ராஜஸ்தான் மற்றும் உத்தரபிரதேச மாநிலங்களில், இந்த தகுதி நிலையானது பொதுவாக வட்ட அதிகாரி (CO) என்று அழைக்கப்படுகிறது. இருப்பினும் CO என்பது ஒரு பதவியே தவிர ஒரு தகுதி நிலை அல்ல என்பதால் இது சரியான சொல்லாக இல்லை. மேற்கு வங்க மாநிலத்தில், டிஎஸ்பி என்பவர் துணைக் கோட்டப் பொறுப்பாளராக உள்ளார். மேலும் அங்கு பொதுவாக துணைக் கோட்ட காவல் அதிகாரி (SDPO) என்று அழைக்கப்படுகிறார்.

இப்பதவிக்கு விண்ணப்பிப்பவர்கள் ஏதேனும் ஒரு பட்டப்படிப்பு படித்தவராகவும், 21 முதல் 38 வயதுக்கு இடைப்பட்ட இந்திய குடிமக்களாக இருக்க வேண்டும். ஆண்களுக்கு 168 செமீ (5 அடி 6 அங்குலம்) உயரமும், பெண்களுக்கு 155 செமீ (5 அடி 1 அங்குலம்) உயரமும், மார்பு 84 செமீ (33 அங்குலம்) அளவிலும், விரிந்த நிலையில் 5 செமீ (2 அங்குலம்) கூடுதலாகவும் இருக்க வேண்டும். தமிழ்நாட்டில் 165 cm (5 அடி 5 அங்) குறைந்தபட்ச உயரம் இருக்கவேண்டும். ஒவ்வொரு ஆண்டும், மாநில அரசுகள், இந்தியக் காவல் பணிக்கான பதவி உயர்வு பெறுவதற்கு ஏற்ற வகையில், மாநில காவல் பணியில் உள்ளவல்களின் பட்டியலைத் தயாரிக்கின்றன. மாநில அரசுப் பணியாளர் தேர்வாணையங்களால் பணியமர்த்தப்படும் அதிகாரிகள் நேரடியாக இந்தப் பதவியைப் பெறுகின்றனர். இதற்கு மேல் பதவியில் இருப்பவர் காவல் கண்காணிப்பாளர், கீழே இருப்பவர் ஆய்வாளர் ஆவார்.

குறிப்புகள்
-----------

1. ↑   *Police Power and Colonial Rule: Madras, 1859-1947*. .
2. ↑  "Indian Police Service". onestopias.com. 18 நவம்பர் 2021 அன்று மூலம் பரணிடப்பட்டது. 19 December 2015 அன்று பார்க்கப்பட்டது.
உயிரியல் போன்ற துறைகளில், உயிரியின் உடலுள் செய்யாமல் புறத்தே கண்ணாடி போன்ற செயற்கைப் பொருளில் (கலம் அல்லது கொள்கலத்தில்), தகுந்த சூழல் கட்டுப்பாட்டோடு நிகழ்விக்கும் அல்லது நிகழும் செய்முறைக்குச் **செயற்கைக் கல முறை** அல்லது *இன் விட்ரோ* (***in vitro***) முறை என்று பெயர். *இன் விட்ரோ* என்றால் இலத்தீன் மொழியில் கண்ணாடியில் என்று பொருள். இந்த செயற்கைப் பொருள் கண்ணாடிக் கிண்ணியாகவோ, குடுவையாகவோ, அடி மூடிய கண்ணாடிக் குழாய் போன்றதாகவோ பெரும்பாலும் இருக்கும், ஆனால் கண்ணாடியால் செய்யப்படாத கலமாகவும் இருக்கலாம். இயற்கை உயிரியின் உடலில் நிகழும் ஓர் உயிரியச் செயற்பாட்டை தக்க சூழலுடன் புறத்தே செயற்கைக் கலமுறையில் செய்தாலும் இவை இரண்டும் முற்றிலும் ஈடானது என்று கூறவியலாது. ஆகவே இப்படி புறத்தே நிகழ்வித்துச் செய்யப்படும் செய்முறைகளை செயற்கைக் கல முறை என்றோ இன் விட்ரோ என்றோ தெளிவாக குறிப்பிடப்படுகின்றது. இம் முறையானது பல ஆய்வுகளில் பயன்படுத்தப்படுவதோடு, புதிய உயிரியை உருவாக்கும் வெளிச் சோதனை முறை கருக்கட்டல் செயல் முறையிலும் பயன்படுத்தப்படுகின்றது.

செயற்கைக் கல முறை அல்லது இன் விட்ரோ ஆய்வு
-----------------------------------------

இவ்வகையான ஆய்வின் நோக்கம் செய்முறையில் பல கூறுகளை மாற்றி அதனால் விளையும் பயன்களை அல்லது விளைவுகளை ஆய்வு செய்ய முடியும். இன் விட்ரோ முறை ஆய்வுகள் அதிகப் பொருள் செலவில்லாமலும், பலவாறு சூழலை மாற்றி ஆய்வு செய்ய இயலும் என்பதாலும் இன் விவோ (in vivo) எனப்படும் உயிரியுள் (உயிரியுடலுள்) செய்வித்து ஆயும் முறையைக் காட்டிலும் சிறப்பாக விரும்பப்படுகின்றது.

மேற்கோள்களும் அடிக்குறிப்புகளும்
--------------------------------

1. ↑  Kail, Robert V.; John C. Cavanaugh (2006). *Human Development: A Life-span View* (4, illustrated ). Cengage Learning. பக். 58. பன்னாட்டுத் தரப்புத்தக எண்:0495093041, 9780495093046.
**ஸ்டான்லி ப்ராட்ஸ்கி** (Stanley Brodsky, பிறப்பு: 9, சனவரி 1940) என்பவர் அமெரிக்க  கோட்பாட்டு இயற்பியலாளர், மற்றும் இசுட்டான்போர்டு பல்கலைக்கழக, எஸ்எல்ஏசி தேசிய முடுக்கி ஆய்வகத்தில் பேராசிரியராக பணியாற்றியவர் ஆவார்.

வாழ்க்கைக் குறிப்புகள்
----------------------

ப்ராட்ஸ்கி 1961 ஆம் ஆண்டு இளங்கலை பட்டமும், 1964 ம் ஆண்டு, மின்னசோட்ட பல்கலைக்கழகத்தில், அவரது இயற்பியல் ஆலோசகர் டொனால்ட் பென்னியின் ஆலோசனையின் பேரில் முனைவர் பட்டமும் பெற்றார். இரண்டு ஆண்டுகளுக்கு பிறகு கொலம்பியா  பல்கலைக்கழகத்தில் சுங் டாவ் லீ க்கு 1966 ம் ஆண்டு 
எஸ்எல்ஏசி பணியில் ஆராய்ச்சி இணைப்பாளராக இருந்தார். இவர் 1976 ல் பேராசிரியராக பணிபுரிந்தார். 

ப்ராட்ஸ்கி  குவைய நிற இயக்கவியல் பற்றிய ஆராய்ச்சியில் கவனம் செலுத்தினார். இந்த ஆராய்ச்சி குவார்க்குகள் மற்றும் ஒட்டுமின்னி ஆகியவற்றுக்கு இடையேயான வலிய இடைவினைகளைப் பற்றி விவரிக்கிறது. இவர் 1973 ம் ஆண்டு க்ளென்னிஸ் ஆர் ஃபர்ராரூடன் இணைந்து பெரிய குறுக்குத் திணிவு வேகத்தின் அளவீட்டு விதிகளைப்  பற்றிய ஆராயச்சிக் கட்டுரை (இயல். ரெவ். லெட். 31,1153–1156), மற்றும் 1980 ல் பீட்டர் லேபேஜே உடன் 
இணைந்து உலைவு குவைய நிற இயக்கவியலின் (இயல். ரெவ். டி  22, 2157–2198), பிரத்யேக செயல்முறைகள் பற்றிய கட்டுரையை எழுதினார். இது சாக்காய் பரிசு விருதுக்கு வழிவகுத்தது.

துகள் இயற்பியல் பற்றிய முக்கிய கேள்விகளுக்குக் குறிப்பாக வலுவான இடைவினைகளைப் பற்றிய பிரத்யேக முறைகளுக்கு."  உலைவு குவைய புல கோட்பாட்டின் பயன்பாட்டினைப் பயன்படுத்தினார். இதற்காக 2007 ம் ஆண்டில் சாக்குராய் பரிசினை பெற்றார். 2015 ல் இயற்பியல் கோட்பாட்டிற்காகச் சர்வதேச விருதும் மற்றும் போமரான்ஜக் பரிசும் பெற்றார்.

மேற்கோள்கள்
-----------

1. ↑  Hewett, JoAnne (9 October 2006).
2. ↑  2007 J.J. Sakurai Prize for Theoretical Particle Physics Recipient, aps.org, Retrieved October 8, 2012
3. ↑  Plummer, Bard. (9 October 2006).
**எடித் அலைசு மூல்லர்** *(Edith Alice Müller)* (5 பிப்ரவரி 1918 – 24 ஜூலை 1995) ஒரு சுவீடன் வானியலாளரும் கணிதவியலாளரும் ஆவார்.

மூல்லர் மாட்ரிடுவில் பிறந்தார். மாட்ரிடு செருமன் பள்ளியில் படித்தார். பின்னர் ஈடிஎச் சூரிச்சில் படித்தார். இவர் சூரிச் பல்கலைக்கழகத்தில் 1943 இல் கணிதவியலில் முனைவர் பட்டம் பெற்றார். இவரது முனைவர் பட்ட ஆய்வுரை "Application of Group Theory and Structural Analysis to the Moorish Adornments of the Alhambra in Granada" என்பதாகும். இசுலாமிய வடிவமைப்பு புத்தியல் அறிவியல் தொழில்நுட்பத்தில் இடமில்லை எனக் கருதிய அந்தக் காலத்தில் இந்த ஆய்வு இசுலாமிய வடிவியல் பாணிகளப் பயன்படுத்தும் அரிய பகுதயாக அமைந்தது; ஆனால் இவரது ஆய்வு 1980 கள் வரை கலை வரலாற்ரில் சுட்டப்படாமலே இருந்தது.

பின்னர் ஈடிஎச் சூரிச்சில் படித்தார். இவர் சூரிச் பல்கலைக்கழகத்தில் 1943 இல் கணிதவியலில் முனைவர் பட்டம் பெற்றார். இவரது முனைவர் பட்ட ஆய்வுரை "கிரேனடாவில் அமைந்த அல்காம்பிரா நகர மூரிழ்சு கவிகட்டிட்துக்கு குலக்கோட்பட்டையும் கட்டமைப்பு பகுப்பாய்வு முறையையும் பயன்படுத்தல் (Application of Group Theory and Structural Analysis to the Moorish Adornments of the Alhambra in Granada)" என்பதாகும். இசுலாமிய வடிவமைப்பு புத்தியல் அறிவியல் தொழில்நுட்பத்தில் இடமில்லை எனக் கருதிய அந்தக் காலத்தில் இந்த ஆய்வு இசுலாமிய வடிவியல் பாணிகளைப் பயன்படுத்தும் அரிய பகுதியாக அமைந்தது; ஆனால் இவரது ஆய்வு 1980 கள் வரை கலை வரலாற்றில் சுட்டப்படாமலே இருந்தது.

இவர் 1946 முதல் 1951 வரை சூரிச் வான்காணகங்களிலும் 1952 முதல் 1954 வரை மிச்சிகான் பல்கலைக்கழகத்திலும் 1955 முதல் 1962 வரை பேசல் பல்கலைக்கழகத்திலும் பல ஆய்வு இருக்கைகளில் பதவி வகித்தார். பின்னர் இவர் நியூசாட்டல் பல்கலைக்க்ழகத்தில் 1962 இல் உதவிப் பேராசிரியராகச் சேர்ந்தார். இவர் 1972 ஜெனிவா பல்கலைக்கழகத்தில் பேராசிரியர் ஆனார்.

இவர் முதன்மையாகச் சூரிய இயற்பியலில் ஆய்வுகள் மேற்கொண்டார். இவர் பன்னாட்டு வானியல் ஒன்றியத்தில் 1976 முதல் 1979 வரை பொதுச் செயலாளராக இருந்தார். இப்பதவியை வகித்த முதல் பெண்மணி இவரே ஆவார்.

குறிப்புகள்
-----------

1. ↑  Chmielewski (1998), pp. 6–8
2. 1 2 3  Chmielewski (1998), p. 6
3. 1 2 3  Riedtmann 2010.
4. 1 2  Chorbachi (1989) p. 755
5. ↑  Chmielewski (1998), p. 7

நூல்தொகை
--------

* *Remembering Edith Alice Müller*, eds. Immo Appenzeller et al. (Astrophysics and Space Science Library, Volume 222), Dordrecht: Springer, 1998.
* Chmielewski, Yves (1998): "Edith Alice Müller (1918–1995). Short biography", in: *Remembering Edith Alice Müller*, eds. Immo Appenzeller et al. Springer, 1998, pp. 6–8.
* Chorbachi, W. K. (1989): "In the tower of babel: beyond symmetry in Islamic design", *Computers and Mathematics with Applications*, Volume 17, Issues 4–6, 1989, pp. 751–789, எஆசு:10.1016/0898-1221(89)90260-5, வார்ப்புரு:MR.
* Riedtmann, Christine: "Wege von Frauen: Mathematikerinnen in der Schweiz பரணிடப்பட்டது 2017-01-11 at the வந்தவழி இயந்திரம்" [Paths of female/women mathematicians in Switzerland] (in German), European Women in Mathematics, August 31, 2010, p. 12.
**அன்வர் அலி (Anwar Ali** (பிறப்பு:25 நவமபர், 1987 ) பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார்.வலதுகை மட்டையாளரான இவர் வலது கை மித வேகப் பந்துவீச்சாளர் ஆவார்.இவர் 19 வயதிற்கு உட்பட்ட பாக்கித்தான் அணி, மற்றும் *கராச்சி செப்ராஸ், சிந்த் டால்பின்ஸ்* ஆகிய அணிகளுக்காக உள்ளூர்ப் போட்டிகளில் விளையாடி வருகிறார். 2006 ஆம் ஆண்டில் நடைபெற்ற 19 வயதிற்கு உட்பட்டோர் துடுப்பாட்ட உலகக் கிண்ணக் கோப்பை வென்ற பாக்கித்தான் அணியில் இருந்தார். மேலும் இறுதிப்போட்டியில் இவர் ஆட்டநாயகன் விருதினைப் பெற்றார்.

உள்ளூர்ப் போட்டிகள்
-------------------

அனவர் அலி கராச்சியில் உள்ள சிந்த் மாகாணத்தில் வாழ்ந்து வந்தார். இளமைக் காலத்தில் தொழிற்சாலையில் வேலை பார்த்து வந்தார். இவர் இங்கிலாந்தில் உள்ள *லங்காஷயர்* லீக்கில் காலணி துடுப்பாட்ட சங்கத்திற்காக தொழிற்முறை துடுப்பாட்டத்தில் விளையாடினார். பின் 2012 ஆம் ஆண்டில் வடக்கு அயர்லாந்து துடுப்பாட்ட சங்கத்திற்காக விளையாடினார்.

2018 ஆம் ஆண்டில் நடைபெற்ற பாக்கித்தான் கோப்பைக்கான தொடரில் இவர் பலூசிஸ்தான் (பாகிஸ்தான்) அணிக்காக விளையாடினார்.

சர்வதேசப் போட்டிகள்
-------------------

2008 ஆம் ஆண்டில் சிம்பாப்வே துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார். அக்டோபர் 12 இல் நடைபெற்ற இந்தப் போட்டியில் இரண்டு ஓவர்கள் வீசி 9 ஓட்டங்களை விட்டுக் கொடுத்தார். ஆனால் இலக்கினைக் கைப்பற்ற இயலவில்லை. பின் அதற்கு அடுத்த இரு போட்டிகளிலும் தலா இரு இலக்குகளை வீழ்த்தினார். அந்தத் தொடரை பாக்கித்தான் அணி வென்றது. சிம்பாப்வே தொடரிலும் அதன் பின் நடந்த உள்ளூர்ப் போட்டிகளில் சிறப்பாக விளையாடியதாலும் இவருக்கு ஒருநாள் போட்டிகளில் விளையாடும் வாய்ப்பு கிடைத்தது. தென்னாபிரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் *பிலாவல் பாத்தியுடன்* இணைந்து ஓவர்களை வீசினார். இதில் 6 ஓவர்களை வீசி 26 ஓட்டங்களை விட்டுக் கொடுத்து 2 இலக்குகளைக் கைப்பற்றினார். இந்தப் போட்டியில் பாக்கித்தான் அணி வெற்றி பெற்றது. பின் இலங்கைத் துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 41\* ஓட்டங்களை எடுத்தார். பந்துவீச்சில் ஓர் இலக்கினையும் வீழ்த்தினார்.

2015 ஆம் ஆண்டில் பாக்கித்தான் துடுப்பாட்ட அணி இலங்கையில் சுற்றுப் பயணம் செய்தது. இலங்கைத் துடுப்பாட்ட அணிக்கு எதிரான பன்னாட்டு இருபது20 தொடரில் விளையாடினார். அதில் இலங்கை அணி முதலில் துடுப்பாடி 20 ஓவர்களில் 172 ஓட்டங்களை எடுத்தது. பாக்கித்தான் அணி 40 ஓட்டங்களில் 5 இலக்குகளை இழந்தது. பின் பாக்கித்தான் அணியின் தலைவர் (துடுப்பாட்டம்) சாகித் அஃபிரிடி 22 பந்துகளில் 45 ஓட்டங்களை எடுத்தார். பின் அஃப்ரிடி ஆட்டம் இழந்த பின் அனவர் அலி 17 பந்துகளில் 40 ஓட்டங்கள் எடுத்தார். இதில் 3 நான்குகளும் 4 ஆறுகளும் அடங்கும். இந்தப் போட்டியில் பாக்கித்தான் அணி 1 இலக்குகளில் வெற்றி பெற்றது. மேலும் இவர் ஆட்டநாயகன் விருதினைப் பெற்றார். இந்தத் தொடரை 2-0எனும் கணக்கில் பாக்கித்தான் கைப்பற்றியது.

சான்றுகள்
---------

1. ↑  "Pakistan Cup one-day tournament to begin in Faisalabad next week". *Geo TV*. 21 April 2018 அன்று பார்க்கப்பட்டது.
2. ↑  "Pakistan Cup Cricket from 25th". *The News International*. 21 April 2018 அன்று பார்க்கப்பட்டது.
3. ↑  "Afridi, Anwar Ali stun SL with one-wicket win".
4. ↑  "Narrow wins, and the highest by a No. 9".

வெளியிணைப்புகள்
---------------

* Facebook Official Page
* Cricinfo: Anwar Ali
**தேன் கரடி** (Sloth bear) என்பது இந்தியத் துணைக்கண்டத்தின் காடுகளில் காணப்படுகின்ற ஒரு கரடியாகும். இது ஒரு இரவாடி, பூச்சியுண்ணிக் கரடி ஆகும். இலங்கையில் உள்ள கரடி இதன் துணையினமாகக் கருதப்படுகிறது. இந்தக் கரடிக்குத் தலை பெரிதாகவும், முகம் துருத்தியபடி நீண்டு முக்கோணவடிவில் இருக்கும். இதற்குப் பறட்டை போன்ற நீண்ட கரிய முடியும், மார்பில் v வடிவ வெண்ணிற குறியும் கொண்டிருக்கும். கால் பாதங்கள் தட்டையாகவும், விரல்களில் முன்புறம் வளைந்த நீண்ட நகங்களும், இருக்கும். இவற்றின் பாதச்சுவடுகள் மனிதனின் பாதச்சுவடுகள் போல இருக்கும். இது பழங்கள் பூக்கள், வேர்த்தண்டுகள், தேன், எறும்புகள், பறவைகளின் முட்டைகள் போன்றவற்றை உணவாக உட்கொள்கிறது.

தமிழில் இதனை **அசையாக் கரடி** என்பர். இதன் கால்களில் மூன்று விரல்கள் இருக்கும். இது சோம்பேறித்தனம் கொண்டது. மரத்தில் மெதுவாக ஏறும்; இறங்கும். வாழ்நாளில் பெரும்பகுதியை மரக்கிளைகளில் தூங்கியே கழிக்கும். உண்ட உணவு செரிமானம் ஆகப் பல மணி நேரம் ஆவதால் இது இவ்வாறு வாழும்.

மேற்கோள்கள்
-----------

1. ↑  Sloth Bears பரணிடப்பட்டது 2011-09-18 at the வந்தவழி இயந்திரம். Smithsonian National Zoological Park
2. ↑  Garshelis, D. L. Ratnayeke, S. & Chauhan, N. P. S. (2008). "Melursus ursinus". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2014.3*. பன்னாட்டு இயற்கைப் பாதுகாப்புச் சங்கம்.CS1 maint: multiple names: authors list (link)
3. ↑   தினத்தந்தி 30-3-2018 சிறுவர் தங்கமலர், பக்கம் 4
### அறிமுகம்

ஜெர்மன் ஆய்வாளர்கள் புதைபடிவ எரிபொருளுக்கு ஒரு மாற்றாக பயன்படுத்த முடியுமா என்பதைப் பார்க்க ஒரு சக்தி வாய்ந்த, செயற்கை ஒளி சோதனை செய்து வருகின்றனர்,

மார்ச் மாதத்தில், ஜேர்மன் ஏரோஸ்பேஸ் மையத்தில் ஆராய்ச்சியாளர்கள் உலகின் மிகப்பெரிய செயற்கை சூரியனை "சினிலிட்" என்று பெயரிட்டனர்,

### விளக்கம்

ஒளிவானது, 149 செனான் விளக்குகள் (ஒரு திரைப்பட அரங்கத்தில் பயன்படுத்தப்படுகிறது) அதேபோல், சராசரியான சூரிய கதிர்வீச்சைப் போல் 10,000 மடங்கு அதிகமாகவும், 3,000 சி வெப்பநிலையை அடையவும் முடியும். ஒளியானது மிகவும் சக்தி வாய்ந்ததாக உள்ளது. ஒரு கதிரியக்க அறையில் - விளக்குகள் திருப்பப்படும் போது அதை நுகரும் எவரும் எரிக்க வேண்டும்.

### பயன்கள்

ஹைட்ரஜன், ஹைட்ரஜனை ஹைட்ரஜன், ஹைட்ரஜன் போன்ற எரிபொருளை தயாரிப்பதற்காக இன்று நாம் பயன்படுத்தும் எந்த பயன்பாட்டிற்கும் பயன்படுத்தலாம் "என்று ஜேர்மன் ஏரோஸ்பேஸ் மையத்தின் Bernhard Hoffschmidt அல் ஜசீராவிடம் கூறினார்.

ஹைட்ரஜன் பெரும்பாலும் புதைபடிவ எரிபொருட்களுக்கான ஒரு பச்சை மாற்றாகப் புகழ் பெற்றுள்ளது, ஏனெனில் அது எந்த கார்பன் டை ஆக்சைடு இல்லாமல் எரிகிறது. ஒரு குறைபாடு இது உற்பத்தி செய்ய நிறைய ஆற்றல் எடுக்க முடியும். ஆராய்ச்சியாளர்கள் ஒரு நாள் சூரிய சக்தியுடன் செய்யப்படுவார்கள் என்று ஆராய்ச்சியாளர்கள் நம்புகின்றனர் - இது ஏற்கனவே ஒரு சிறிய அளவில் ஆய்வகத்தில் பரிசோதிக்கப்பட்டு, அவர்கள் "ஒளிரும் விளக்குடன்" இனப்பெருக்கம் செய்வதாக நம்புகிறது.

### எதிர்காலத்தின் விடிவெள்ளி

சூரிய வெளிச்சம் வட ஐரோப்பாவில் நம்பகத் தன்மையற்றதாக இருக்கக்கூடும், எனவே செயற்கை சூரியனின் பிரகாசம் மற்றும் நம்பகத்தன்மை ஹைட்ரஜன் உற்பத்தி செயல்முறையை சோதிக்க ஆராய்ச்சியாளர்களுக்கு இது எளிதான வழியாகும்.

### மேற்கோள்
ஒரு சார்பின் வெளிவரைபடம் (பச்சை) குவிவுக் கணமாக இருந்தால், இருந்தால் மட்டுமே, அச்சார்பு (கறுப்பு) குவிவுச் சார்பாக இருக்கும்.
கணிதத்தில் ஒரு சார்பு {\displaystyle f\colon \mathbb {R} \rightarrow \mathbb {R} } இன் **வெளிவரைபடம்** (*epigraph*) என்பது அச்சார்பின் வரைபடத்தின் மீது அல்லது அதற்கு மேற்புறமாக அமையும் அனைத்துப் புள்ளிகளின் கணமாகும்

*f* : **R**n→**R** சார்பின் வெளிவரைபடம்:

{\displaystyle {\mbox{epi}}f=\{(x,\mu )\,:\,x\in \mathbb {R} ^{n},\,\mu \in \mathbb {R} ,\,\mu \geq f(x)\}\subseteq \mathbb {R} ^{n+1},}
திட்டமான வெளிவரைபடம்
{\displaystyle {\mbox{epi}}\_{S}f=\{(x,\mu )\,:\,x\in \mathbb {R} ^{n},\,\mu \in \mathbb {R} ,\,\mu >f(x)\}\subseteq \mathbb {R} ^{n+1},}
**R** ∪ ∞ கணத்தில் மதிப்புகளைக் கொண்டிருக்கும் சார்புகளுக்கும் மேலே தரப்பட்டுள்ள வரையறைகள் பொருந்தும். இதில், *f* ஆனது  ∞-க்குச் சமமாக (identically equal) இருந்தால், இருந்தால் மட்டுமே, அதன் வெளிவரைபடம் வெற்றுக் கணமாக இருக்கும்.

இதேபோல, சார்பின் வரைபடத்தின் மீது அல்லது அதற்குக் கீழ்ப்புறமாக அமையும் அனைத்துப் புள்ளிகளின் கணம் அச்சார்பின் உள்வரைபடம் ஆகும்.

பண்புகள்
--------

* ஒரு சார்பின் வெளிவரைபடம் குவிவுக் கணமாக இருந்தால், இருந்தால் மட்டுமே, அச்சார்பு குவிவுச் சார்பாக இருக்கும்.
* ஒரு சார்பின் வெளிவரைபடம் குவிவுக் கணமாக இருந்தால், இருந்தால் மட்டுமே, அச்சார்பு கீழ் அரைத் தொடர்ச்சியான சார்பு.

மேற்கோள்கள்
-----------

* Rockafellar, Ralph Tyrell (1996), *Convex Analysis*, Princeton University Press, Princeton, NJ. ISBN 0-691-01586-4.
**வேளிர்** ஆட்சி தமிழகத்தில் இருந்தது போலவே ஈழத்திலும் இருந்தது. இவர்களைப் பற்றி இலங்கையின் வரலாற்று நூல்கள் மிகச் சில செய்திகளையே கூறினாலும் இலக்கையில் கிடைக்கும் 26 கல்வெட்டுகள் இவர்களை பற்றி நிரம்பவே சான்றுகளை தருகின்றன. இவர்களைப் பற்றிக் கூறும் கல்வெட்டுகள், எழுத்துப் பொறிப்புகள் அனைத்தும் பெருங்கற்காலம் சார்ந்த மையங்களிலேயே கிடைப்பதால் இவர்கள் பெருங்கற்காலத்தில் இருந்தே இலங்கையில் வலிமையுடன் இருந்தனர் என்று கூறுவார் ப. புஷ்பரட்ணம் என்னும் இலங்கை ஆய்வாளர்.

கல்வெட்டுகளும் இலக்கியங்களும்
-----------------------------

இலங்கை கல்வெட்டுகள் ஆய்வுகள் இவர்களை 'வேள்' எனக் குறிப்பிட்டுத் தலைவன் எனப் பொருள்படும் பெயர்களையும், கிராம அதிகாரி, குதிரை மேற்பார்வையாளன் என்ற பொருள் தரும் சொற்களையும் வேள் என்னும் சொல்லோடு ஒப்பிட்டுப் பார்க்கின்றன. மகாவம்சம் இவர்கள் ஆண்ட நாட்டை *வெளோசனபதாசு" எனக் குறிப்பிடுகிறது.*
பூதன்,அதிரன்,உதிரன்,திரையன், திசையன்,ஆரன், போன்ற பெயர்கள் பானை ஓடுகளில் காணப்படுகின்றன.

இதனையும் பார்க்க
----------------

* வேளிர் (தமிழகம்)

மூலம்
-----

* ப. புஷ்பரட்ணம் (2000). *தொல்லியல் நோக்கில் இலங்கைத் தமிழர் பண்பாடு*. யாழ்ப்பாணம். பக். 42 -59.

மேற்கோள்களும் குறிப்புகளும்
---------------------------

1. ↑  Mahavamsa - 8: 69
2. ↑  ப. புஷ்பரட்ணம் (2000). தொல்லியல் நோக்கில் இலங்கைத் தமிழர் பண்பாடு. யாழ்ப்பாணம்.
**வேளாண்மைக் கல்லூரி மற்றும் ஆராய்ச்சி நிலையம், கிள்ளிகுளம்** என்பது தமிழ்நாட்டின் தூத்துக்குடி மாவட்டம், வள்ளநாடு கிள்ளிகுளத்தில் தமிழ்நாடு வேளாண் பல்கலைக்கழகத்தால் மூன்றாவதாக அமைக்கப்பெற்ற வேளாண் கல்லூரி ஆகும்.

கிள்ளிகுளம் வேளாண்மைக் கல்லூரி மற்றும் ஆராய்ச்சி நிலைய நுழைவாயில்

உாிமைக்கட்டளை
-------------

இக்கல்வி நிறுவனம் மூன்று முக்கிய நோக்கங்களை உள்ளடக்கியது.

* கல்வி
* ஆராய்ச்சி
* விரிவாக்கம்

துறைகள்
-------

இந்நிறுவனத்தில் 8 முக்கிய துறைகள் செயல்படுகின்றன. அவையாவன

* உளவியல் துறை
* மரபியல் மற்றும் பயிா் பெருக்கத் துறை
* மண்ணியல் மற்றும் வேளாண் வேதியியல் துறை
* தோட்டக்கலையியல் துறை
* வேளாண்பூச்சியியல் துறை
* சமூகவியல் துறை
* பயிா் நோயியல் துறை
* பண்னை நிர்வாகத் துறை

வளாக புவியியல் அமைப்பு:
-----------------------

கல்லூாியின் வளாகம் மற்றும் பண்னை புவியியல் அமைப்புபடி 8°46 வடக்கு அட்சரேகை,77°42. கிழக்கு தீர்க்கரேகை மற்றும் கடல் மட்டத்திலிருந்து 40 மீட்டா் குத்துயரத்திற்கு மேல் அமைந்துள்ளது. இங்கு ஆண்டு சராசரி மழையளவு 736.7 மி.மீ ,40 மழை நாட்களில் கிடைக்கும் படி அமைந்தள்ளது. இது வள்ளநாடு வெளிமான்கள் சரணாலத்தின் மலை அடிவாரத்தில் அமைந்துள்ளது. இது 476.61 ஹெக்கடா்கள் பரப்பளவு உடையது. இப் பரந்த பரப்பில் நீா் பிடிப்பு அல்லது நீா் ஆதாரப்பரப்பகுதியின், கிள்ளிகுளம் நீா் தொட்டியும் அமைந்துள்ளது, இப்பண்ணை நிலப்பரப்பு ஆராய்ச்சிகளுக்காகவும், விதை உற்பத்திக்காகவும் பல்வேறு துறைகளுக்கு பிரித்தளிக்கப்பட்டுள்ளது.

வளாக வசதிகள்
------------

இந்நிறுவனத்தின் எல்லாத் துறைகளும் தகுந்த ஆய்வகங்களுடன் அமைந்துள்ளது. மேலும் இக்கல்வி நிறுவனம், நூலகம், கணிணி நிலையம் , உடற்பயிற்சிக்கூடம் , கலையரங்கம் , விளையாட்டு மைதானம் , இணையத்துடன் உள்ள தேர்வறை ஆகியவற்றைக் கொண்டுள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-12-27 அன்று மூலம் பரணிடப்பட்டது. 2017-07-09 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2014-12-27 அன்று மூலம் பரணிடப்பட்டது. 2017-07-09 அன்று பார்க்கப்பட்டது.

மேலும் காண்க
------------

* அதிகாரப்பூர்வ இணையதளம்
* Butterflies of killikulam
பாளி மொழியில் அசோகரின் சிறு பாறைக் கல்வெட்டு, அக்ரௌரா
அக்ரௌரா is located in South Asiaதில்லி**தில்லி**Gujarra**Gujarra**சரு மருசரு மருஉதயகோலம்**உதயகோலம்**நித்தூர்**நித்தூர்**'''மஸ்கி''''''மஸ்கி'''SiddapurSiddapurபிரம்மகிரிபிரம்மகிரிJatinga**Jatinga**Pakilgundu**Pakilgundu**Rajula Mandagiri**Rajula Mandagiri**Yerragudi**Yerragudi**'''சாசாராம்''''''சாசாராம்'''Rupnath**Rupnath**பைரத்****பைரத்****அலகாபாத்****அலகாபாத்******அக்ரௌரா**அக்ரௌரா**பராபர்****பராபர்**தட்சசீலம்(அரமேயம்)**தட்சசீலம்**  
**(அரமேயம்)**லக்மான்(அரமேயம்)**லக்மான்**  
**(அரமேயம்)**மஸ்கிகவிமத்-பால்கிகுண்டுJatinga/Rameshwara**மஸ்கி**  
கவிமத்-பால்கிகுண்டு  
**Jatinga/Rameshwara**Rajula/MandagiriBrahmagiri UdegolamSiddapurNittur**Rajula/Mandagiri**  
**Brahmagiri**  
 **Udegolam**  
**Siddapur**  
**Nittur**அக்ரௌரா சாசாராம்அக்ரௌரா  
 சாசாராம்காந்தாரம்காந்தாரம்  
காந்தாரம்காந்தாரம்YerragudiYerragudiகிர்நார்கிர்நார்தௌலிதௌலிகல்சிகல்சிநள சோப்ராநள சோப்ராஜௌகுடாஜௌகுடாசபாஷ் கார்கிசபாஷ் கார்கிமன்செராமன்செராசன்னதிசன்னதிசாரநாத்சாரநாத்சாஞ்சிசாஞ்சிலும்பினிநிகாலி சாகர்லும்பினி  
நிகாலி சாகர்  
நிகாலி சாகர்நிகாலி சாகர்நந்தன்காட்நந்தன்காட்கௌசாம்பிகௌசாம்பிதோப்ராதோப்ராமீரட்மீரட் ஆராராஜ்ஆராராஜ்ஆராராஜ்ஆராராஜ்ராம்பூர்வாராம்பூர்வாஐ கனௌம்ஐ கனௌம்  
பாடலிபுத்திரம்பாடலிபுத்திரம்உஜ்ஜைன்*உஜ்ஜைன்*class=notpageimage| சிறு பாறைக் கல்வெட்டுக்கள்  
 பிற சிறு பாறைக் கல்வெட்டுகள்  
 பெரும் பாறைக் கல்வெட்டுக்கள்  
 சிறு தூண் கல்வெட்டுக்கள்   
 பெரிய தூண் கல்வெட்டுக்கள்  
 *தலைநகரங்கள்*
**அக்கரௌரா** (**Ahraura**) இந்தியாவின் உத்தப் பிரதேச மாநிலத்தின் தென்கிழக்கில் அமைந்த மிர்சாபூர் மாவட்டத்தில் அமைந்த அக்கரௌரா சிற்றூரில் அசோகரின் சிறு பாறைக் கல்வெட்டு கொண்ட சிற்றூர் ஆகும்.

அசோகரின் சிறு பாறைக் கல்வெட்டு
------------------------------

அக்ரௌரா சிற்றூரின் சிறு பாறையில் பாளி மொழியில் பிராமி எழுத்துக்களில் பொறித்த அசோகர் நிறுவிய சிறு பாறைக் கல்வெட்டு உள்ளது.

இதனையும் காண்க
--------------

* அசோகர் கல்வெட்டுக்களின் பட்டியல்
* அசோகரின் பெரிய தூண் கல்வெட்டுக்கள்
* அசோகரின் சிறு தூண் கல்வெட்டுகள்
* அசோகரின் பெரும் பாறைக் கல்வெட்டுக்கள்
* [[அசோகரின் சிறு பாறைக் கல்வெட்டுக்கள்]

மேற்கோள்கள்
-----------

1. 1 2  "52nd Report of the Commissioner for Linguistic Minorities in India" (PDF). *nclm.nic.in*. Ministry of Minority Affairs. 25 May 2017 அன்று மூலம் (PDF) பரணிடப்பட்டது. 26 December 2018 அன்று பார்க்கப்பட்டது.
**நூருல் அமீன் விளையாட்டரங்கம்** (*Nurul Amin Stadium*) இந்தியாவின் அசாம் மாநிலத்திலுள்ள நகோன் நகரத்தில் அமைந்துள்ளது. பல்நோக்கு விளையாட்டரங்கமான இது நவ்காங்கு விளையாட்டு அரங்கம் என்ற பெயராலும் அழைக்கப்படுகிறது. முக்கியமாக கால்பந்து, துடுப்பாட்டம் மற்றும் பிற விளையாட்டு போட்டிகளை நடத்துவதற்கு இவ்விளையாட்டு அரங்கம் பயன்படுத்தப்படுகிறது. ஒவ்வொர் ஆண்டும் ஆகத்து மற்றும் செப்டம்பர் மாதங்களில் மதிப்புமிக்க சுதந்திர தின கோப்பை கால்பந்து போட்டி இங்கு நடைபெறுகிறது. தேசிய புகழ் பெற்ற பெரும்பாலான அணிகள் இப்போட்டியில் பங்கேற்கின்றன.

1964 ஆம் ஆண்டு முதல் அசாம் துடுப்பாட்ட அணி 1989 ஆம் ஆண்டு பீகார் துடுப்பாட்ட அணிக்கு எதிராக விளையாடிய போது வரை இந்த அரங்கத்தில் எட்டு ரஞ்சிக் கோப்பை போட்டிகளை நடந்துள்ளன. அதன் பின்னர் இங்கு சாதாரண போட்டிகள் மட்டுமே நடந்துள்ளன. அசாமில் புகழ்பெற்ற விளையாட்டு நிர்வாகியாக இருந்த நூருல் அமீனின் நினைவாக இந்த விளையாட்டரங்கத்திற்கு அவர் பெயர் சூட்டப்பட்டது.

மேற்கோள்கள்
-----------

1. ↑  Abhishek Ganguly (Oct 5, 2018). "Mohammedan Sporting to open campaign in All India Independence Cup | Football News - Times of India". *The Times of India* (ஆங்கிலம்). 11 December 2021 அன்று மூலம் பரணிடப்பட்டது. 5 December 2021 அன்று பார்க்கப்பட்டது.
2. ↑  Scorecard
3. ↑  First-class matches
4. ↑  Other matches
**நுபியன்** (/ˈnuːbiənz, ˈnjuː-/) என்பவர்கள் தற்போதய சூடான் மற்றும் தெற்கு எகிப்து ஆகிய பகுதிகளில் வாழும் பூர்வீக இனக்குழுக்களான நுபியன் மொழி பேசக்கூடிய ஆபிரிக்கா மக்கள் ஆவர். இவர்கள் மத்திய நைல் நதி பள்ளத்தாக்கு பகுதியில் இருந்து வந்தவர்கள் ஆவர். இவர்கள் நைல் நாகரிகத்தின் தொட்டில் காலத்திலிருந்து உருவானவர்கள் என நம்பப்படுகிறது.

தோற்றம்
-------

எகிப்திய வரலாற்றுக்கு முற்பட்ட காலம் முதல் புதிய கற்காலம் பகுதியின் ஆரம்ப காலத்தில் நுபியன் மக்கள் தங்கள் குடியிருப்புக்களை வாடி ஹல்பா பகுதியில் சுமார் கிமு 7000 ஆம் ஆண்டுகளில் மத்திய நைல் பள்ளத்தாக்கு பகுதியான இவ்விடத்தில் அமைத்ததாக நம்பப்படுகிறது. இப்பகுதி நுபியா என அழைக்கப்படுகிறது. இது எகிப்திய இராச்சியத்தின் நிர்வாக பகுதியாக இருந்துள்ளது. நுபியாவின் பகுதிகளான கீழ் மற்றும் மேல் நுபியா குஷ் இராச்சியத்தின் பகுதிகளாக இருந்தது. தற்போத உள்ள கர்த்தூம் பகுதியே நுபியா ஆகும்.

எகிப்திய இராச்சியம் வீழ்ச்சிக்கு பின் எகிப்து பகுதியில் இருந்து நுபியா விடுபட்டது. போர் வீரர்களான நுபியன் மக்கள் வில், அம்பு செய்வதில் வல்லவர்கள் ஆவர். நடுக்காலம் பகுதியில் நுபியன்கள் கிருத்துவம் மதத்தைத் தழுவி மூன்று நுபியன் இராச்சியங்களை அமைத்தனர். அவை முறையை வடக்கே நோபாடியா, மத்தியில் மகுரியா மற்றும் தெற்கே அலோடியா ஆகும்.

மேற்கோள்கள்
-----------

1. ↑  Hale, Sondra (1973). *Nubians: A Study in Ethnic Identity*. Institute of African and Asian Studies, University of Khartoum. பக். 24.. பார்த்த நாள்: 14 November 2017.
2. ↑  Charles Keith Maisels (1993). The Near East: Archaeology in the "Cradle of Civilization. Routledge. ISBN 0-415-04742-0.
3. ↑  "Ancient Sudan~ Nubia: Burials: Prehistory". *www.ancientsudan.org*. 2017-10-20 அன்று மூலம் பரணிடப்பட்டது. 2019-05-01 அன்று பார்க்கப்பட்டது.
4. ↑  "Nubia - ancient region, Africa".
5. ↑  Draper, Robert. "Black Pharaohs". National Geographic.
6. ↑  Bob Brier; Hobbs, A. Hoyt (2008). *Daily Life of the Ancient Egyptians*. Greenwood Publishing Group. பக். 249. பன்னாட்டுத் தரப்புத்தக எண்:978-0-313-35306-2. .
7. ↑  Sesana, Renato Kizito; Borruso, Silvano (2006) (in en). *I Am a Nuba*. Paulines Publications Africa. பக். 26. பன்னாட்டுத் தரப்புத்தக எண்:9789966081797. .
**நூரா 'அப்துல்லாஹ் அல்-பதி** (Nura 'Abd Allah al-Badi) ஓர் ஓமான் நாட்டின் கவிஞர் ஆவார். இவர் 1969 ஆம் ஆண்டு பிறந்தார்.

தனிபட்ட வாழ்க்கை மற்றும் கல்வி
------------------------------

இவர் அல் புரைமி என்ற பகுதியில் வசித்து வருகிறார். இவர் அஜ்மான் பல்கலைக்கழகத்தின் மொழிகள் மற்றும் மொழிபெயர்ப்புக் கல்லூரியில் கல்விப் பயின்றார். மேலும் கல்வித்துறையில் தொழில் ரீதியாகவும் பணியாற்றினார்.

படைப்புகள்
----------

இவரது லி-எல்-ஷாஹின் ஜினா ஹர் (*தி பால்கன் ஹஸ் எ ஃப்ரி விங்)* என்ற கவிதை தொகுப்பு எகிப்தின் கெய்ரோவில் வெளியிடப்பட்டது. ஐக்கிய அரபு அமீரகத்தில் வெளியாகும் *அல் கலீஜ்* என்ற செய்திதாளுக்கு வாரந்திர கட்டுரை பகுதியிலும் எழுதியுள்ளார். இவரது வானொலித் தொடரான *கலிமத் அல்-ஹக்* (*உண்மையான வார்த்தை* ) அபுதாபி வானொலிக்காக உருவாக்கப்பட்டது. மேலும் சுற்றுச்சூழல் கருப்பொருள்கள் குறித்து *சாவத் அல்-ஆர்ட்* (*பூமியின் குரல்)* என்ற ஓப்பரெட்டாவின் உரையையும் எழுதியுள்ளார். இவரது கவிதைகளும் தொகுக்கப்பட்டுள்ளன.

குறிப்புகள்
-----------

1. ↑  "Casa Árabe - Contemporary Omani Poetry". *en.casaarabe.es*. 8 December 2017 அன்று பார்க்கப்பட்டது.
**மார்ட்டினேர் பறப்பு 138** இந்தோனேசியாவின் சுராபயாவிலிருந்து இலங்கையின் கொழும்பிற்கு பறந்த ஒப்பந்த வான்வழிப் பயணமாகும். இந்தப் பயணம் கருடா இந்தோனேசியாவிற்காக இயக்கப்பட்டது. திசம்பர் 4, 1974 அன்று மக்டொனால் டக்ளஸ் டிசி-8-55எஃப் வானூர்தி இறங்குவதற்கு சற்று முன்னதாக மலையில் மோதி வானூர்தியிலிருந்த 191 பேருமே உயிரிழந்தனர். இவர்களில் 182 பேர் மக்காவிற்கு ஹஜ் புனிதப் பயணம் மேற்கொண்ட இந்தோனேசியர்களும் வானூர்தி பணியாளர்கள் 9 பேரும் அடங்குவர்.

இந்தோனேசியாவின் சுராபயாவை விட்டு ஒருங்கிணைந்த அனைத்துலக நேரம் 12.03 மணிக்கு ஜெட்டா நோக்கி இலங்கையின் பண்டாரநாயக்க வானூர்தி நிலையம் வழியாக பயணிக்கத் தொடங்கியது. ஒ.அ.நே 16.30க்கு கொழும்பு கட்டுப்பாட்டகம் பறப்பை அனுமதித்தது. ஒ.அ.நே 16.38க்கு மற்றொரு வான் போக்குவரத்துக் கட்டுப்பாட்டாளர் குறுக்கிட்டு வானூர்தியை 8000அடிக்குப் பதிலாக 5000 அடி உயரத்தில் பறக்க அனுமதித்தார். கொழும்பு இறங்கு கட்டுப்பாடு 16.44க்கு 2000 அடிக்கு இறங்க அனுமதித்து ஓடுபாதை 04இல் இறங்க ஆயத்தமாகுமாறு கூறியது. வானூர்தி ஓட்டுநர்கள் வானூர்தி நிலையம் கட்புலனாகும்போது தொடர்பு கொள்ள வேண்டப்பட்டனர். ஓட்டுநர்கள் கீழறங்கத் துவங்கி கொழும்பிற்கு கிழக்கில் 40 nm இருக்கும்போது ஏறத்தாழ 4,355 அடியில் சப்த கன்னியா மலையில் மோதினர். வானூர்தியிலிருந்த 191 பயணிகளும் பணியாளர்களும் உயிரிழந்தனர். இலங்கையின் வான்போக்குவரத்து வரலாற்றில் இதுவே மிகவும் மோசமான விபத்தாக அமைந்துள்ளது.

அமைவிடம்
--------

கன்னி மலை (*சப்த கன்யா*) பகுதியின் விரிகாட்சித் தோற்றம்.
இலங்கையின் மாசுகேலியாவில் தெர்பர்டன் தோட்டத்தில் "சப்த கன்னியா" என அறியப்படும் மலைத்தொடரில் ஐந்தாவது குன்றின் மீது வானூர்தி மோதி விபத்துக்குள்ளானது. கட்டுநாயக்கவின் பண்டாரநாயக்க வானூர்தி நிலையத்திலிருந்து 40 கடல் மைல் தொலைவில் விபத்து ஏற்பட்டது.

ஊர்மக்கள் விபத்து நடந்த இடமாக சுட்டுமிடம்

மேற்சான்றுகள்
-------------

1. ↑  "Martinair: History". 2011-09-27 அன்று மூலம் பரணிடப்பட்டது. 2013-07-21 அன்று பார்க்கப்பட்டது.
2. ↑  "Report on the Accident to Martinair DC 8 PH-MBH on 4th December 1974 at Theberton Estate, Maskeliya, Sri Lanka." Sri Lanka Ministry of Transport Department of Civil Aviation () - Posted on the website of the Civil Aviation Authority of Sri Lanka. p. 1 (Part 1.1.1 Location). Retrieved on 4 June 2013.